Daniel Zueras - Biquipedia, a enziclopedia libre

# Daniel Zueras

### De Biquipedia

Daniel Zueras
Conzierto en Ariño. Agosto de 2007
Informazión cheneral
Nombre | Daniel Zueras Herreros
Naxió | 13 de nobiembre de 1980, Zaragoza, Aragón
Estilo(s) | Pop, Dance
Estrumento(s) | Boz
Tiempo | 2007 -
Discografica(s) | Universal Music- Vale Music
Sitio web | DanielZuerasFanClub.com

Daniel Zueras Herreros (Zaragoza, Aragón, 13 de nobiembre de 1980 - ); ye cantaire zaragozano de pop y dance.

A suya mosica ye una mestura de Pop/Dance y R&B, con enfluyenzias d'a eleutronica d'a decada de 1980. Estió concursán d'o concurso mosical Operación Triunfo de 2006, quedando en o segundo puesto.

## [editar] Biografía

Naxito en Zaragoza o 13 de nobiembre de 1980, dende mui chicorrón querié adedicar-se á lo mundo d'a mosica. Fillo d'un achent comerzial y d'una guisadera, estudié solfeu y piano. Antis de dentrar en Operación Triunfo treballaba como cambrero as fines de semana en un zine d'a capital aragonesa, pero de cutio ha quiesto debotar-se á la mosica, plegando a suya oportunidat con Operación Triunfo en 2006.

### [editar] Operación Triunfo

En 2006, Daniel se presenté á los castings de Barzelona, en os que pasé totas as prebas dica que le dioron a goyosa notizia de que yera uno d'os 20 finalistas que autuarían en a Gala 0 de Operación Triunfo con Jesús Vázquez.

Dende o prenzipio d'o concurso, Daniel se carauterizó en l'Academia por a suya dulze boz, con a que entrepité temas Pop y Baladas, como "Otra vez" tema de Coti con Paulina Rubio, "Unchained Melody" d'os Righteous Brothers, "Last Christmas" de George Michael, "Blue Velvet" de Bobby Vinton, u "Me & Mrs Jones" de Billy Paul, entre atros.

Daniel Zueras, con una camiseta en aragonés

Antimás, amostraba dentro de l'Academia, o suyo orgüello de estar aragonés; mesmo gosaba dezir á os suyos compañers, parabras en aragonés, con esprisions como En Aragón al que le gusta el dulce se le llama laminero, En Aragón, al cubo de agua se le llama pozal...

Daniel conseguié o segundo puesto, por debán de Leo y á bels pocos botos de Lorena, ganadora d'o concurso.

### [editar] Siempre sale el sol

Dimpués de pasar bels meses treballando entre Roma y Madrid, en o suyo álbum debú, o 23 d'abril de 2007 salié á lo mercato o suyo primer álbum orichinal en solitario, "Siempre sale el sol", un disco con temas pop, dance y R&B.

Una semana antis se eba publicato o primer single d'o disco (16 d'abril), que se tetula "No quiero enamorarme". Dende ixa calendata, o bideoclip ha tenito muita recusión entre o publico, debito á que en o bideo salen escenas con contenito sexual (una tresena entre Daniel, una muller y un ombre). O bideo, seguntes Daniel, pretendeba crebar a imachen de mozet inozent que li dioron en l'Academia.

Daniel ha recibito un premio como Artista Revelación del 2007, atorgato por o Grupo Vocento, por a suya trayeutoria mosical.

## [editar] Discografía

### [editar] Albums

- 2006, "Lo mejor de Daniel y OT"
- 2007, "Siempre Sale El Sol"

### [editar] Singles

- 2007, "No Quiero Enamorarme"

## [editar] Enrastres esternos

- DanielZuerasFanClub.com - Pachina web d'o Club de Daniel Zueras.

- DanielZuerasWeb.com - Pachina web NO oficial de Daniel Zueras.

Categorías: Mosicos d'Aragón | Cantaires | Cantaires d'España | Cantaires en español | Mosica pop | Partizipants d'Operación Triunfo | 1980 (naxenzias)

##### Views

- Articlo
- Descusión
- Bersión autual

##### Mirar

##### En atras luengas

- Español
- English
- Català
- Galego
- Français